**MT**

Dikjarazzjoni ta’ aċċessibbiltà

Il-KESE jimpenja ruħu li jagħmel is-sit web tiegħu aċċessibbli skont [id-Direttiva (UE) 2016/2102 tal-Parlament Ewropew u tal-Kunsill](https://eur-lex.europa.eu/legal-content/MT/TXT/?uri=CELEX:32016L2102).

Din id-dikjarazzjoni ta’ aċċessibbiltà tapplika għas-sit [https://www.eesc.europa.eu/mt/](https://www.eesc.europa.eu/mt).

# L-identità ta’ min qed jagħmel id-dikjarazzjoni

Kumitat Ekonomiku u Soċjali Ewropew

Rue Belliard, 99

B-1040 BRUSSELL

Il-Belġju

Kuntatt : webeesc@eesc.europa.eu

# Status ta’ konformità:

Dan is-sit web huwa konformi mal-istandards WCAG 2.0 u WCAG 2.1.

## Ir-riżultati tal-ittestjar

Sar awditu tas-sit minn kumpanija esterna għall-kriterji tal-istandards WCAG 2.0 u WCAG 2.1.

### WCAG 2.0

L-awditu tas-sit juri konformità ġenerali ta’ 100 % mal-kriterji fil-livelli applikabbli A singola u A doppja (AA) tal-istandard WCAG 2.0, kif ġej:

* konformità ta’ 100 % għall-kriterji fil-livell A
* konformità ta’ 100 % għall-kriterji fil-livell AA

### WCAG 2.1

L-awditu tas-sit juri konformità ġenerali ta’ 100 % mal-kriterji fil-livelli applikabbli A singola u A doppja (AA) tal-istandard WCAG 2.1, kif ġej:

* konformità ta’ 100 % għall-kriterji fil-livell A
* konformità ta’ 100 % għall-kriterji fil-livell AA

# Kontenut mhux aċċessibbli

## Kontenut ta’ partijiet terzi

* **Web feed fuq Twitter**: fuq ċerti paġni (eżempju fuq il-paġna “ [President tal-KESE](https://www.eesc.europa.eu/mt/about/political-organisation/eesc-president)”) il-KESE jippreżenta l-web feed tiegħu fuq Twitter. Il-kodiċi muri u l-format tiegħu ma jistgħux jiġu modifikati mill-KESE. Kontenut bħal dan għandu deroga fir-rigward ta' partijiet terzi.
* Il-filmati huma integrati mas-softwer tal-Youtube, li jista’ jkollu ċerti difetti.

## Il-kontenut tas-sit

Il-kontenut ta’ hawn taħt huwa kontenut editjat mill-KESE u mhux konformi għalkollox mar-regoli dwar l-aċċessibbiltà.

### Kontenut tal-multimedja

Is-sit elettroniku tal-KESE joffri ħafna filmati. Dawn il-filmati spiss jiġu ppubblikati għal skopijiet illustrattivi flimkien ma’ artikoli. Peress li mhumiex il-kontenut prinċipali tas-sit, u minħabba l-għadd kbir tagħhom, tqies li jkun ta’ piż sproporzjonat biex tingħata l-aċċessibbiltà għalihom.

Għal xi filmati m’hemmx sottotitoli, jew inkella s-sottotitoli huma integrati u ma jistgħux jiġu diżattivati, jew saħansitra s-sottotitoli mhumiex bil-lingwa tal-filmat.

Madankollu, il-filmati kollha li kienu soġġetti għall-awditu li ppermetta din id-dikjarazzjoni għandhom traskrizzjoni tat-test, u l-KESE qed jaħdem biex għall-filmati kollha ppubblikati li fihom informazzjoni jipprovdi, bħala minimu, traskrizzjoni tat-test f’forma strutturata.

### Dokumenti relatati mal-awtomatizzazzjoni tal-uffiċċju

Il-KESE regolarment jipproduċi għadd kbir ta’ dokumenti relatati mal-awtomatizzazzjoni tal-uffiċċju. Id-dokumenti kollha ppubblikati bħalissa juru nuqqas ta’ konformità (għalkemm dawn in-nuqqasijiet ta’ konformità ma jimpedixxux li tiġi konsultata l-informazzjoni).

Dawn huma d-dokumenti disponibbli taħt l-intestatura “[Il-ħidma tagħna](https://www.eesc.europa.eu/mt/our-work)” (“Opinjonijiet”, “Rapporti ta’ informazzjoni”, eċċ.), iżda wkoll taħt intestaturi oħrajn (eż. aħbarijiet).

Minħabba l-għadd kbir ta’ dokumenti li diġà ġew ippubblikati, tqies li jkun piż sproporzjonat biex tingħata aċċessibbiltà għalihom kollha. Madankollu, il-KESE qed jaħdem biex jistabbilixxi mudell aċċessibbli biex il-pubblikazzjonijiet li jmiss isiru konformi.

Uħud mill-PDFs (ippubblikati b’mod partikolari fil-paġna “Dwarna”) mhumiex aċċessibbli. Dawn huma pubblikazzjonijiet li tqiesu bħala arkivjati fil-ħin tal-awditjar. Bħala tali, dawn ingħataw deroga.

## Id-dritt għal kumpens

***L-utent li jiltaqa’ ma’ ostaklu biex jikkonsulta xi wieħed minn dawn id-dokumenti jew filmati qed jiġi mistieden jikkuntattja lill-punt ta’ kuntatt tal-KESE biex dan jipprovdi verżjoni aċċessibbli tad-dokument mitlub mill-aktar fis possibbli.***

# Tħejjija ta’ din id-dikjarazzjoni ta’ aċċessibbiltà

Din id-dikjarazzjoni tħejjiet fis-27 ta’ Settembru 2019.

Kumpanija esterna wettqet awditu ta’ 30 paġna dwar is-sit web għall-kriterji A u AA kollha tal-istandard WCAG 2.0.

## Paġni tas-sit li dwarhom twettqet verifika tal-konformità

L-awditu kien ikopri kampjun ta’ 30 paġna rappreżentattiva tas-sit. Il-verżjoni Ingliża tal-paġni biss kienet awditjata, għalkemm saret korrezzjoni tal-iżbalji fuq il-verżjonijiet l-oħrajn tas-sit u fuq ħafna paġni tas-sit, mhux inklużi f’dan il-kampjun.

1. [Paġna ewlenija](https://www.eesc.europa.eu/mt)
2. Menù tan-navigazzjoni
3. [Dwarna](https://www.eesc.europa.eu/mt/about)
4. [President tal-KESE](https://www.eesc.europa.eu/mt/about/political-organisation/eesc-president)
5. [Organigramma](https://www.eesc.europa.eu/en/about/administrative-organisation/organisation-chart-administrative)
6. [Opinjonijiet (bil-filters)](https://www.eesc.europa.eu/mt/our-work/opinions-information-reports/opinions)
7. [Opinjoni](https://www.eesc.europa.eu/mt/node/57470)
8. [Publikazzjonijiet (inkluża Tfittxija avvanzata)](https://www.eesc.europa.eu/mt/our-work/publications-other-work/publications)
9. [Politiki](https://www.eesc.europa.eu/mt/policies/policy-areas/external-relations-and-international-trade)
10. [Riżultat tat-tiftixa](https://www.eesc.europa.eu/mt/search/node/Agriculture)
11. [L-avvenimenti kollha](https://www.eesc.europa.eu/mt/agenda/our-events/events)
12. [Programm - Jum l-Inizjattiva taċ-Ċittadini Ewropej 2018](https://www.eesc.europa.eu/en/agenda/our-events/events/eci-day-2018-working-together/programme)
13. [Stqarrijiet għall-istampa](https://www.eesc.europa.eu/mt/news-media/press-releases/securing-social-triple-rating-eu-requires-political-engagement-and-proper-funding)
14. [KESEinfo Lulju 2018](https://www.eesc.europa.eu/mt/news-media/eesc-info/092018)
15. [Il-KESE fil-midja soċjali](https://www.eesc.europa.eu/en/news-media/eesc-social-media)
16. [Librerija tal-midja](https://www.eesc.europa.eu/avdb)
17. [Ġabra ta’ ritratti](https://www.eesc.europa.eu/en/avdb/galleries/civil-society-days-2018)
18. [Filmat ta’ Jum is-Soċjetà Ċivili 2018](https://www.eesc.europa.eu/en/avdb/video/civil-society-days-2018)
19. [Ikkuntattja l-Uffiċċju Stampa](https://www.eesc.europa.eu/en/news-media/contact-press-office)
20. [Preżentazzjoni - Grupp tal-Ħaddiema](https://www.eesc.europa.eu/mt/members-groups/groups/workers-group)
21. [Organizzazzjoni - Grupp tal-Ħaddiema](https://www.eesc.europa.eu/en/members-groups/groups/workers-group/organisation)
22. [Lista tal-organizzazzjonijiet tal-imsieħba](https://www.eesc.europa.eu/en/members-groups/groups/workers-group/partner-organisations)
23. [Kif tasal għand il-KESE?](https://www.eesc.europa.eu/mt/%3Cnolink%3E/kif-tasal-ghand-il-kese)
24. [Mappa tas-sit](https://www.eesc.europa.eu/mt/sitemap)
25. [Impjiegi](https://www.eesc.europa.eu/en/work-with-us/jobs)
26. [CESlink](https://www.eesc.europa.eu/ceslink/en)
27. [Kelliema](https://www.eesc.europa.eu/en/speakers/speaker-biographies)
28. [Il-proċedura pass b’pass](https://www.eesc.europa.eu/mt/work-with-us/partnership/step-step-procedure)
29. [It-tim tal-President tal-KESE - tim](https://www.eesc.europa.eu/mt/about/political-organisation/eesc-president/team)
30. [Filmat tal-president, sottotitoli integrati fl-immaġni tal-filmat](https://www.eesc.europa.eu/mt/news-media/videos/leuropaebella-luca-jahier-conversation-innovative-minds-europe)

## Informazzjoni teknika dwar it-twettiq tas-sit u dwar it-testijiet tal-verifika tal-aċċessibbiltà

### Teknoloġiji li ntużaw għat-twettiq tas-sit

* HTML5
* CSS
* JavaScript

### Aġenti għall-utenti u teknoloġiji ta’ assistenza li ntużaw għall-verifika tal-aċċessibbiltà tal-kontenut

It-testijiet ta’ restituzzjoni għall-komponenti rikki twettqu fuq il-kombinazzjonijiet li ġejjin:

* Firefox 69.1 / NVDA 2019
* Internet Explorer 11 u JAWS 2018,

# Rispons u informazzjoni ta’ kuntatt

Sabiex inkunu nistgħu ntejbu l-aċċessibbiltà tal-kontenut, tista' tuża l-indirizz hawn taħt sabiex tavżana dwar xi problemi li tista' tiltaqa' magħhom jew biex titlob aċċess għal kwalunkwe informazzjoni jew dokument li ma jkunx aċċessibbli. Aħna nikkuntattjawk mill-aktar fis possibbli.

webeesc@eesc.europa.eu

# Proċedura li tippermetti li d-dispożizzjonijiet jiġu rispettati

Jekk tinnota nuqqas ta’ aċċessibbiltà li ma jħallikx taċċessa kontenut jew funzjonalità tas-sit, u tinfurmana bih u ma tirċevix tweġiba sodisfaċenti dwaru fi żmien raġonevoli mingħandna, għandek id-dritt li tressaq ilment quddiem [l-Ombudsman Ewropew](https://www.ombudsman.europa.eu/mt/make-a-complaint).

* Billi [tressaq ilment onlajn fis-sit web tal-Ombudsman Ewropew](https://www.ombudsman.europa.eu/mt/make-a-complaint).
* Billi [tibgħat formola mimlija bil-posta](https://www.ombudsman.europa.eu/mt/make-a-complaint):

Ombudsman Ewropew

1 avenue du Président Robert Schuman

CS 30403

F-67001 Strasbourg Cedex

Jean-Pierre Villain, uffiċjal responsabbli għal Access42